stanford-oval/wikipedia huggingface dataset:
หยาง ช่างคุน
ประธานาธิบดี

ในปี ค.ศ. 1988 หยางได้รับแต่งตั้งให้ดำรงตำแหน่งประธานาธิบดีสาธารณรัฐประชาชนจีนแทนที่หลี่ เซียนเนี่ยน ทำให้หยางเป็นประธานาธิบดีเพียงคนเดียวที่ไม่ได้เป็นสมาชิกของคณะกรรมธิการสามัญประจำกรมการเมือง ภายใต้จารีตของรัฐธรรมนูญฉบับปี ค.ศ. 1982 บทบาทของประธานาธิบดีส่วนใหญ่เป็นเชิงสัญลักษณ์ โดยอำนาจบริหารอย่างเป็นทางการนั้นเป็นของของเลขาธิการพรรคคอมมิวนิสต์และนายกรัฐมนตรี ในทางปฏิบัติ ผู้นำพรรคและประเทศยังคงให้ความสำคัญและเคารพต่อผู้นำสูงสุดเติ้ง เสี่ยวผิง อย่างไรก็ตาม เติ้งไม่ได้มีอำนาจเบ็ดเสร็จเด็ดขาด เนื่องจากเขายังคงต้องประนีประนอมในเรื่องนโยบายบางประการกับผู้อาวุโสของพรรคคนอื่น ๆ เช่น เฉิน ยฺหวิน และหลี่ เซียนเนี่ยน
บทบาทของหยางในระหว่างการประท้วงที่จัตุรัสเทียนอันเหมินในปี ค.ศ. 1989 ได้ก่อให้เกิดการเปลี่ยนแปลงโครงสร้างพื้นฐานทางการเมืองของจีน ในเบื้องต้น หยางแสดงความเห็นใจต่อนักศึกษาและเข้าข้างจ้าว จื่อหยาง เลขาธิการพรรค ในการสนับสนุนนักศึกษา ในฐานะรองประธานและเลขาธิการคณะกรรมการการทหารส่วนกลาง เขายังได้กล่าวชื่นชมท่าทีของจ้าวโดยระบุว่า "แนวคิดของจ้าวในการสงบขบวนการนักศึกษาโดยอาศัยหลักประชาธิปไตยและกฎหมายนั้นน่าจะเป็นแนวทางที่เหมาะสมและสามารถนำไปสู่ผลลัพธ์ที่ดีได้ในสถานการณ์ปัจจุบัน" จุดยืนของจ้าวถูกคัดค้านจากหลี่ เผิง นายกรัฐมนตรี และหลี่ เซียนเนี่ยน ผู้อาวุโสของพรรค ซึ่งทั้งสองต้องการให้ใช้กำลังปราบปรามการประท้วงของนักศึกษา และได้เข้าร่วมการชิงอำนาจภายในพรรคกับจ้าวเพื่อโน้มน้าวให้ผู้นำระดับสูงคนอื่น ๆ เห็นพ้องกับจุดยืนพวกเขา[ต้องการอ้างอิง]
เมื่อฝ่ายหัวรุนแรงได้เปรียบ หยางก็ได้เปลี่ยนจุดยืนและสนับสนุนการใช้กำลังปราบปรามการประท้วงของนักศึกษา ในเดือนพฤษภาคม ค.ศ. 1989 หยางได้ปรากฏตัวทางโทรทัศน์ของจีน โดยกล่าวประณามการประท้วงของนักศึกษาว่าเป็น "อนาธิปไตย" และปกป้องการประกาศใช้กฎอัยการศึกในหลายพื้นที่ของกรุงปักกิ่งที่ได้รับผลกระทบจากการประท้วง ต่อมาหยางได้ระดมกำลังและวางแผนปราบปรามผู้ประท้วง ซึ่งเป็นปฏิบัติการที่ส่งผลให้ผู้ประท้วงหลายร้อยคนเสียชีวิตในวันที่ 4 มิถุนายนและวันต่อ ๆ มา หลานชายของหยางคือ หยาง เจี้ยนหฺวา เป็นผู้บัญชาการกองทัพกลุ่มที่ 27 ซึ่งถูกส่งเข้ามาในกรุงปักกิ่งจากมณฑลเหอเป่ย์เพื่อปราบปรามผู้ประท้วง
ตลอดทศวรรษที่ 1980 และต้นทศวรรษที่ 1990 หยางมีอิทธิพลอย่างมากต่อกองทัพปลดปล่อยประชาชน หยาง และหยาง ไป่ปิง น้องชายต่างมารดาของเขา ได้สั่งกวาดล้างเจ้าหน้าที่กองทัพทุกนายที่ไม่สนับสนุนการปราบปรามนักศึกษาอย่างรุนแรงของรัฐบาล ต่อมาหยางได้เริ่มดำเนินการอย่างเป็นระบบเพื่อแต่งตั้งผู้สนับสนุนของตนเข้าสู่ตำแหน่งระดับสูงในกองทัพให้มากที่สุดเท่าที่จะเป็นได้ ทำให้ความไม่พอใจในหมู่ผู้นำทหารรุ่นเก่าคนอื่น ๆ ที่กล่าวหาว่าหยางพยายามครอบงำกองทัพ และอาจท้าทายอำนาจของเติ้งโดยการสร้าง "กลุ่มตระกูลหยาง" ขึ้นมา เมื่อหยางแสดงการต่อต้านการขึ้นสู่อำนาจของเจียง เจ๋อหมิน ซึ่งเดิมดำรงตำแหน่งเลขาธิการพรรคประจำนครเซี่ยงไฮ้ และถูกเติ้งส่งเสริมให้สืบทอดตำแหน่งผู้นำสูงสุด ผู้อาวุโสในพรรครวมถึงเติ้งเองก็ได้บังคับให้หยางเกษียณอายุในปี ค.ศ. 1993 พร้อมกับสมาชิกครอบครัวบางส่วน
ชีวิตช่วงหลัง

รายงานของวิทยุเสียงอเมริกา ก่อนที่หยางจะถึงแก่อสัญกรรมในปี ค.ศ. 1998 ระบุว่าเขาได้บอกกับแพทย์ทหารเจี่ยง เยี่ยนหย่ง ว่าการปราบปรามประชาชนในวันที่ 4 มิถุนายนถือเป็นความผิดพลาดร้ายแรงที่สุดที่หลี่ เผิง และพรรคคอมมิวนิสต์ได้กระทำในประวัติศาสตร์ของพรรค ซึ่งหยางเชื่อว่าตนไม่สามารถแก้ไขความผิดพลาดดังกล่าวได้ แต่เชื่อมั่นว่าในที่สุดแล้วมันจะได้รับการแก้ไข
หยางถึงแก่อสัญกรรมในวันที่ 14 กันยายน ค.ศ. 1998 ขณะมีอายุได้ 91 ปี ในคำประกาศไว้อาลัยอย่างเป็นทางการได้กล่าวถึงเขาว่าเป็น "นักปฏิวัติชนชั้นกรรมาชีพผู้ยิ่งใหญ่ รัฐบุรุษ นักยุทธศาสตร์การทหาร มาร์กซิสต์ผู้เคร่งครัด ผู้นำที่โดดเด่นของพรรค ประเทศ และกองทัพประชาชน" ในปี ค.ศ. 2001 อัฐืหยางและภรรยาได้ถูกนำไปบรรจุไว้ที่สุสานที่ตั้งชื่อตามเขาในเขตถงหนาน เมืองฉงชิ่ง
ชีวิตส่วนตัว

ในปี ค.ศ. 1929 เขาได้สมรสกับนางหลี่ ปั๋วจ้าว ซึ่งเป็นสตรีผู้เข้าร่วมการเดินทัพทางไกลร่วมกับหยาง ทั้งสองมีบุตรชายด้วยกันสามคน
ดูเพิ่ม

การเมืองจีน
หยางพบกับประธานาธิบดีโรนัลด์ เรแกน แห่งสหรัฐในระหว่างการเยือนสหรัฐอย่างเป็นทางการในปี ค.ศ. 1987
หยาง (แถวแรก คนที่ห้าจากขวา) ในงานฉลองวันเกิดอายุครบ 80 ปีของคิม อิล-ซ็อง ในปี ค.ศ. 1992
อำเภอไม้แก่น

| อำเภอไม้แก่น |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mai Kaen
คำขวัญ: ไม้แก่นน่าอยู่ น้ำบูดูสะอาด หาดทรายสวย ประทับใจด้วยวัดสารวัน ผูกพันพลับพลาบ้านละเวง
แผนที่จังหวัดปัตตานี เน้นอำเภอไม้แก่น
พิกัด: 6°36′36″N 101°40′2″E﻿ / ﻿6.61000°N 101.66722°E﻿ / 6.61000; 101.66722
ประเทศ:  ไทย
จังหวัด: ปัตตานี
พื้นที่
 • ทั้งหมด: 55.201 ตร.กม. (21.313 ตร.ไมล์)
ประชากร (2564)
 • ทั้งหมด: 13,014 คน
 • ความหนาแน่น: 235.76 คน/ตร.กม. (610.6 คน/ตร.ไมล์)
รหัสไปรษณีย์ : 94220
รหัสภูมิศาสตร์: 9408
ที่ตั้งที่ว่าการ: ที่ว่าการอำเภอไม้แก่น หมู่ที่ 1 ตำบลไทรทอง อำเภอไม้แก่น จังหวัดปัตตานี 94220
 ส่วนหนึ่งของสารานุกรมประเทศไทย
ไม้แก่น เป็นอำเภอหนึ่งในจังหวัดปัตตานี
ที่ตั้งและอาณาเขต

อำเภอไม้แก่นตั้งอยู่ริมชายฝั่งทางทิศตะวันออกเฉียงใต้สุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอสายบุรีและอ่าวไทย
ทิศตะวันออก ติดต่อกับอ่าวไทย
ทิศใต้ ติดต่อกับอำเภอเมืองนราธิวาสและอำเภอบาเจาะ (จังหวัดนราธิวาส)
ทิศตะวันตก ติดต่อกับอำเภอบาเจาะ (จังหวัดนราธิวาส) และอำเภอสายบุรี
ประวัติ

พื้นที่อำเภอไม้แก่นเดิมเป็นส่วนหนึ่งของอำเภอสายบุรี ได้รับการยกฐานะเป็น กิ่งอำเภอไม้แก่น เมื่อวันที่ 20 พฤศจิกายน พ.ศ. 2516 ถือเป็นกิ่งอำเภอแห่งแรกของจังหวัดปัตตานี แบ่งเขตการปกครองเป็น 2 ตำบล 13 หมู่บ้าน
ต่อมาในวันที่ 28 พฤศจิกายน 2536 ได้แบ่งแยกตำบลเพิ่มอีก 2 ตำบล โดยแบ่งพื้นที่หมู่ 2,4,7,8 ของตำบลไม้แก่น มาตั้งเป็น ตำบลตะโละไกรทอง และแบ่งพื้นที่หมู่ 3,6,7 ของตำบลไทรทอง มาตั้งเป็น ตำบลดอนทราย ทำให้กิ่งอำเภอไม้แก่น มีทั้งหมด 4 ตำบล
ในปีถัดมาวันที่ 7 เมษายน 2537 ได้มีการโอนพื้นที่หมู่ 9 (บ้านดอนทราย) ของตำบลไทรทอง เข้าไปอยู่ในเขตการปกครองของตำบลดอนทราย และจัดตั้งเป็นหมู่ที่ 4 (บ้านดอนทราย) ตำบลดอนทราย และต่อมาได้รับการยกฐานะเป็น อำเภอไม้แก่น เมื่อวันที่ 3 มิถุนายน พ.ศ. 2537 แบ่งการปกครองเป็น 4 ตำบล 17 หมู่บ้าน
การแบ่งเขตการปกครอง > การปกครองส่วนภูมิภาค

การปกครองของอำเภอไม้แก่นมี 4 ตำบล 17 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1. | ไทรทอง |  |  |  | (Sai Thong) |  |  |  | 5 หมู่บ้าน |  |
| 2. | ไม้แก่น |  |  |  | (Mai Kaen) |  |  |  | 4 หมู่บ้าน |  |
| 3. | ตะโละไกรทอง |  |  |  | (Talo Krai Thong) |  |  |  | 4 หมู่บ้าน |  |
| 4. | ดอนทราย |  |  |  | (Don Sai) |  |  |  | 4 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอไม้แก่นประกอบด้วยองค์กรปกครองส่วนท้องถิ่น 3 แห่ง ได้แก่
องค์การบริหารส่วนตำบลไทรทอง ครอบคลุมพื้นที่ตำบลไทรทองทั้งตำบล
องค์การบริหารส่วนตำบลตะโละไกรทอง ครอบคลุมพื้นที่ตำบลไม้แก่นและตำบลตะโละไกรทองทั้งตำบล
องค์การบริหารส่วนตำบลดอนทราย ครอบคลุมพื้นที่ตำบลดอนทรายทั้งตำบล
ประชากร

เชื้อชาติ ส่วนใหญ่เป็นชาวไทยเชื้อสายมลายูและชาวไทย
ศาสนา  มีผู้นับถือศาสนาอิสลามร้อยละ 98 นับถือศาสนาพุทธร้อยละ 1.98 และอื่น ๆ ร้อยละ 0.02
อาชีพ  ส่วนใหญ่ทำเกษตรกรรม ประมงชายฝั่ง และค้าขาย
แหล่งข้อมูลอื่น

6°36′59″N 101°40′23″E﻿ / ﻿6.61652°N 101.67297°E﻿ / 6.61652; 101.67297
แผนที่และภาพถ่ายทางอากาศของ อำเภอไม้แก่น
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
ข้าวลำ

| ข้าวลำ ခိုလမ် (พม่า) /  ၶူဝ်လမ် (ไทใหญ่) |
| --- | --- |
เมือง
ข้าวลำที่ตั้งในเมียนมา
พิกัด: 21°06′04″N 98°06′28″E﻿ / ﻿21.1012°N 98.1079°E﻿ / 21.1012; 98.1079
ประเทศ:  พม่า
รัฐ: ฉาน
จังหวัด: น้ำสั่น
อำเภอ: น้ำสั่น
ความสูง: 916 เมตร (3,005 ฟุต)
ประชากร
 • ทั้งหมด: 12,246 คน
เขตเวลา: UTC+6.30 (MST)
ข้าวลำ เป็นเมืองในอำเภอน้ำสั่น จังหวัดน้ำสั่น รัฐฉาน ประเทศเมียนมา มีประชากรราว 12,000 คน ข้าวลำตั้งอยู่ที่บริเวณสี่แยกสำคัญของภูมิภาค และตั้งอยู่เป็นจุดกึ่งกลางระหว่างตองจีกับเชียงตุง
การที่ข้าวลำตั้งอยู่ตรงสี่แยกสำคัญในรัฐฉาน ซึ่งควบคุมการเดินทางในแนวตะวันออก-ตะวันตก และแนวเหนือ-ใต้ ข้าวลำจึงเป็นที่ตั้งของกองบัญชาการทัพภาคตะวันออกของกองทัพพม่าสถานที่ท่องเที่ยวที่มีชื่อเสียงใกล้เมืองแห่งนี้คือ สระมรกตข้าวลำ (ခိုလမ် ရေပြာအိုင်)
เอกธนัช อินทร์รอด

| เอกธนัช อินทร์รอดม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดหนองคาย
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566
ก่อนหน้า: ชมภู จันทาทอง
 
ข้อมูลส่วนบุคคล
เกิด: คมสัน อินทร์รอด 12 กุมภาพันธ์ พ.ศ. 2512 (55 ปี) อำเภอท่าบ่อ จังหวัดหนองคาย ประเทศไทย
พรรคการเมือง: เพื่อไทย

เอกธนัช อินทร์รอด (เกิด 12 กุมภาพันธ์ พ.ศ. 2512) ชื่อเล่น คม เป็นสมาชิกสภาผู้แทนราษฎรจังหวัดหนองคาย สังกัดพรรคเพื่อไทย และอดีตสมาชิกสภาผู้แทนราษฎร แบบบัญชีรายชื่อ อดีตนายทะเบียนพรรคเพื่อไทย อดีตเลขานุการรัฐมนตรีว่าการกระทรวงพลังงาน
ประวัติ

นายเอกธนัช อินทร์รอด เกิดเมื่อวันที่ 12 กุมภาพันธ์ พ.ศ. 2512  ที่ตำบลท่าบ่อ อำเภอท่าบ่อ จังหวัดหนองคาย เป็นบุตรของ ปราการ อินทร์รอด สมาชิกสภาองค์การบริหารส่วนจังหวัดหนองคาย เขต 3 ท่าบ่อ ส.อบจ. 6 สมัย ผู้ก่อตั้งห้างหุ้นส่วนจำกัด ท่าบ่อปราการก่อสร้าง ผู้รับเหมาก่อสร้างรายใหญ่แห่งหนองคาย ที่ชาวบ้านเรียกขาน "ยมทูตส่งวิญญาณ" เนื่องจากนำรถแห่ศพออกบริการฟรี สำหรับชาวบ้านในพื้นที่ ทุกหมู่บ้านที่มีงานศพ
เอกธนัช สำเร็จการศึกษาระดับปริญญาตรี นิติศาสตร์ มหาวิทยาลัยศรีปทุม และ ปริญญาโท ศิลปศาสตร์มหาบัณฑิต (รัฐศาสตร์) มหาวิทยาลัยรามคำแหง
การทำงาน

เอกธนัช เคยประกอบอาชีพธุรกิจส่วนตัว นั่นคือ ห้างหุ้นส่วนจำกัด รุ่งอรุณท่าบ่อก่อสร้างตามรอยครอบครัว และเป็นเคยเป็นหัวหน้าฝ่ายคดีแพ่ง บริษัท รัชดาอินเตอร์เนชั่นแนล บิสเนส ลอว์เยอร์ส จำกัด, และ เคยทำงานเป็นข้าราชการการเมืองประจำสำนักงานเลขาธิการนายกรัฐมนตรี
งานการเมือง

เอกธนัช ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2544 สังกัดพรรคไทยรักไทย ปัจจุบันสังกัด พรรคเพื่อไทย  และเคยได้รับเลือกติดต่อกันรวม 2 ครั้ง
ปี พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 73 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 61 คน หลังจากนั้นจึงดำรงตำแหน่งเลขานุการรัฐมนตรีว่าการกระทรวงพลังงาน
ต่อมา นายปลอดประสพ สุรัสวดี สมาชิกสภาผู้แทนราษฎรลำดับที่ 7 ได้ลาออก จึงได้รับเลื่อนขึ้นมาเป็นแทน
ปี พ.ศ. 2562 ลงสมัครรับเลือกตั้งสมาชิกสภาผู้แทนราษฎรในระบบแบ่งเขตเลือกตั้ง จังหวัดหนองคาย เขตการเลือกตั้งที่ 3 ใน อำเภอสังคม, อำเภอโพธิ์ตาก, อำเภอศรีเชียงใหม่, อำเภอท่าบ่อ และอำเภอเมืองหนองคาย (เฉพาะตำบลเวียงคุกและตำบลพระธาตุบังพวน)  ต่อมาได้รับเลือกตั้งอีกสมัยในปี 2566
งานการเมือง > สมาชิกสภาผู้แทนราษฎร

เอกธนัช อินทร์รอด ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดหนองคาย สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดหนองคาย สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย (เลื่อนแทน)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดหนองคาย สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดหนองคาย สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

คณะกรรมการการเลือกตั้งจังหวัดหนองคาย
รักตะนิล

| รักตะนิล |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Angiosperms
ชั้น:: Magnoliids
อันดับ:: Piperales
วงศ์:: Piperaceae
สกุล:: Peperomia
สปีชีส์:: Peperomia sirindhorniae
ชื่อทวินาม
Peperomia sirindhorniae Suwanph. & Chantar.

รักตะนิล (ชื่อวิทยาศาสตร์: Peperomia sirindhorniae Suwanph. & Chantar.) เป็นพรรณไม้ในสกุลผักกะสัง ค้นพบในปี พ.ศ. 2559  ที่มีอยู่แห่งเดียวในโลกเป็นพืชถิ่นเดียวของไทย สำรวจพบบนยอดเขาหินปูนใน จังหวัดเลย จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย ผศ.ดร. เฉลิมพล สุวรรณภักดี อาจารย์ จากภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์  และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า “รักตะนิล” มีความหมายว่า เขียว แดง
ลักษณะทางพฤกษศาสตร์

เป็นพืชในสกุลผักกะสัง
ลำต้น เป็นสีแดงส้ม
ใบ เป็นสีเขียวเข้ม หรือสีมรกต
ก้านใบสีแดง
การตีพิมพ์

ได้ตีพิมพ์ในวารสาร Kew Bulletin การตีพิมพ์ในวารสารเพื่อยืนยัน พืชพันธุ์ใหม่ของโลก เพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์พริกไทย (Piperaceae)
เทพมาศ

| เทพมาศ |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Angiosperms
ชั้น:: Rosids
อันดับ:: Fabales
วงศ์:: Fabaceae(Leguminosae)
สกุล:: Flemingia
สปีชีส์:: Flemingia sirindhorniae
ชื่อทวินาม
Flemingia sirindhorniae Mattapha, Chantar. & Suddee

เทพมาศ (ชื่อวิทยาศาสตร์: Flemingia sirindhorniae Mattapha, Chantar. & Suddee) เป็นพรรณไม้ในวงศ์ถั่ว(Fabaceae) ค้นพบในปี พ.ศ. 2560  ที่มีอยู่แห่งเดียวในโลกเป็นพืชถิ่นเดียวของไทย สำรวจพบที่เขาหินปูนที่ความสูง 900 เมตร ที่ดอยหัวหมด อำเภออุ้มผาง จังหวัดตาก จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย นายสมราน สุดดี นักวิทยาศาสตร์ชำนาญการพิเศษ สำนักหอพรรณไม้ สำนักวิจัยการอนุรักษ์ป่าไม้และพันธุ์พืช กรมอุทยานแห่งชาติ สัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม ได้รับการตีพิมพ์ในวารสาร Thai Journal of Botany 9(1): 8. 2017.
ลักษณะทางพฤกษศาสตร์

เป็นพืชวงศ์ถั่ว
ใบโดยใบที่มีลักษณะเป็นเลข 1-3 ถึงขนาดที่มีลักษณะเป็นเส้นฐานอยู่บนมาตรฐานของกลีบดอกซึ่งยาวกว่ากลีบเลี้ยงและโดยการใส่แผ่นดอกไม้รูปวงกลม
เทพมาศ สำรวจพบโดย นายสมราน สุดดี นักวิทยาศาสตร์ชำนาญการพิเศษ สำนักหอพรรณไม้ สำนักวิจัยการอนุรักษ์ป่าไม้และพันธุ์พืช กรมอุทยานแห่งชาติ สัตว์ป่าและพันธุ์พืช (ในขณะสำรวจพบ) และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า "เทพมาศ"
ดูเพิ่ม

ไอยริศ
เครือเทพรัตน์
แสงจากพ่อ

แสงจากพ่อ เป็นละครชุดที่ต้องการสื่อสารให้ทุกคนได้เห็นถึงพลังใจและโอกาสของชีวิต ซีรีส์ชุด 4 เรื่องที่จะมาสร้างแรงบันดาลใจ เปรียบดั่งแสงจากในหลวง รัชกาลที่ 9 ถึงคนไทยทุกคน พระบาทสมเด็จพระปรมินทรมหาภูมิพลอดุลยเดช โดยในซีรีส์ชุดนี้ มีทั้งหมด 4 เรื่องได้แก่ แสงหลังฝน, แสงในม่านหมอก, จุดสุดแสง และ เทียนไม่สิ้นแสง อากาศทางช่อง สถานีโทรทัศน์ไทยพีบีเอส ออกอากาศ ระหว่างวันที่ 25-28 กันยายน 2560 เวลา 20.30 - 21.10 น. ออกอากาศทุกวัน  วันจันทร์ วันอังคาร วันพุธ วันพฤหัส
ละครโทรทัศน์

| ชื่อตอน | นักแสดงนำ | กำกับการแสดง | ออกอากาศ |
| --- | --- | --- | --- |
| แสงหลังฝน | ศิรพันธ์ วัฒนจินดา ปฏิภาณ ปฐวีกานต์ ดารณีนุช ปสุตนาวิน ภูมิแผ่นดิน ฤาชา ปนัดดา โกมารทัต ณัชพล รัตนมงคล พงษ์นารถ วันศิริ | บุญญาวัฒน์ ธงทอง |  วันจันทร์ วันอังคาร วันพุธ วันพฤหัส 25 กันยายน พ.ศ. 2560 เวลา 20.30 - 21.10 น. |

| แสงในม่านหมอก | ลลนา ก้องธรนินทร์ อนุสรณ์ มณีเทศ รอง เค้ามูลคดี | สรัสวดี วงศ์สมเพ็ชร |  วันจันทร์ วันอังคาร วันพุธ วันพฤหัส 26 กันยายน พ.ศ. 2560 เวลา 20.30 - 21.10 น. |
| จุดสุดแสง | วรเวช ดานุวงศ์ ภัชธร ธนวัฒน์ ชานน ริกุลสุรกาน จิราวัฒน์ วชิรศรัณย์ภัทร ปวีณา ชารีฟสกุล | ปวิตร ตรีเมฆ |  วันจันทร์ วันอังคาร วันพุธ วันพฤหัส 27 กันยายน พ.ศ. 2560  เวลา 20.30 - 21.10 น. |
| เทียนไม่สิ้นแสง | ชินวุฒ อินทรคูสิน ภูวดล เวชวงศา ชลัฏ ณ สงขลา วันชนะ สวัสดี สุปราณี เจริญผล อนุธิดา อิ่มทรัพย์ | กัลป์ หงษ์รัตนาภรณ์ |  วันจันทร์ วันอังคาร วันพุธ วันพฤหัส 28 กันยายน พ.ศ. 2560 เวลา 20.30 - 21.10 น. |
แสงหลังฝน

ที่มา : สร้างจากเค้าโครงเรื่องจริงของอดีตนักโทษหญิง ที่ได้รับการพระราชทานอภัยโทษจากในหลวงรัชกาลที่ 9
ผู้กำกับการแสดง ชาติชาย วรเพียรกุล
ออกอากาศ 25 กันยายน พ.ศ. 2560 เวลา 20.30 - 21.10 น.
แสงหลังฝน > เรื่องย่อ

เมื่อพายุใหญ่พัดผ่าน ฟ้าหลังฝนไม่ได้สวยงามเสมอไป ชีวิตหลังการได้รับพระราชทานอภัยโทษของฝน (นุ่น ศิรพันธ์) ไม่ได้สวยงามอย่างที่คิด คำว่า “นักโทษ” เปรียบเสมือนเงาตามติดเธอไปทุกที่ การก้าวพลาดครั้งนี้สร้างรอยแผลบาดลึก ฝนพยายามหางานทำ แต่ก็ไม่มีที่ไหนให้โอกาสเธอ เธอพยายามพิสูจน์ตัวเองด้วยการไม่เลือกงาน ทำทุกอย่างที่ได้เงิน แต่คำว่าอดีตนักโทษทำให้เธอต้องออกจากงานทุกครั้ง จนเธอคิดฆ่าตัวตาย
แต่เมื่อเธอบังเอิญได้พบกับไม้ (มอส ปฏิภาณ) พ่อหม้ายลูกติดที่มีมุมมองการคิดและการมองโลกที่ดี ไม้ทำอาชีพนักร้องกลางคืนและนักร้องอาสาสอนคนตาบอด ความคิดฝนเริ่มเปลี่ยนไปเมื่อได้เจอกับไม้ แต่ชีวิตก็ต้องเจอบททดสอบ เมื่อชีวิตฝนที่เหมือนจะดีกลับมีโจทย์หนัก ๆ เข้ามาพิสูจน์ความแข็งแกร่งของจิตใจของเธอว่า เธอจะสามารถก้าวข้ามผ่านและหลุดพ้นจากวงจรยาเสพติดและกำแพงอคติที่สังคมและคนรอบข้างสร้างขึ้นหรือไม่ โดยมีคำว่า “นักโทษที่ได้รับการพระราชทานอภัยโทษ จากในหลวงรัชกาลที่ 9” เป็นแรงใจที่จะทำให้เธอเดินฝ่าสายฝนที่โหมกระหน่ำชีวิตอย่างเข้มแข็ง
รายชื่อนักแสดง

ศิรพันธ์ วัฒนจินดา รับบท ฝน
อดีตนักโทษหญิงคดียาเสพติด ได้รับอภัยโทษให้ออกมาพิสูจน์ตัวเอง แต่กลับถูกสังคมพิพากษาให้กลายเป็น “บุคคลต้องห้าม” ไม่ได้รับการยอมรับจากสังคม ความผิดพลาดเพียงครั้งเดียวทำลายเธอไปตลอดชีวิต ฝนต้องอดทนกับกระแสสังคมและความมืดดำภายในใจที่พร้อมจะทำลายตัวเธอตลอดเวลา
ดารณีนุช ปสุตนาวิน รับบท ครูเพชร
สาวใหญ่ใจดี เป็นครูสอนโยคะที่ให้โอกาสฝนได้ทำงานในสถาบันสอนโยคะของเธอ เป็นคนมีน้ำใจและให้โอกาสคน โรงเรียนสอนโยคะของเธอจัดขึ้นเพราะความชอบไม่ใช่ธุรกิจ
ปฏิภาณ ปฐวีกานต์ รับบท ไม้
หม้ายหนุ่มลูกติดที่มีปมเรื่องความรัก เป็นนักร้องผู้มีความสามารถ และมีเสียงเพลงเป็นเครื่องนำทางชีวิต ใช้เสียงเพลงบำบัดความทุกข์ในใจ และสร้างความสุขให้กับคนรอบข้าง ไม้เลิกศรัทธาในความรักตั้งแต่ภรรยาเขาทิ้งไป สาเหตุเพราะยาเสพติด เธอทิ้งลูกน้อยไว้ให้เขารับผิดชอบ เขาจึงมักหอบลูกไปที่ทำงานด้วยเสมอ
ภูมิแผ่นดิน ฤาชา รับบท แม็กซ์
ลูกชายของไม้วัย 5 ขวบ นิสัยร่าเริง ฉลาด พูดเก่ง แม็กซ์มีดวงตาที่พร่าเลือน เนื่องจากแม่ของเขาเสพติดเสพติดตอนตั้งครรภ์ แม็กซ์ได้รับการเลี้ยงดูด้วยวิธีที่แตกต่างไปจากเด็กทั่วไป ทำให้แม็กซ์มีภูมิคุ้มกัน และวิธีคิดที่ฉลาดเกินเด็ก
ปนัดดา โกมารทัต รับบท แม่
หญิงสูงวัย ดิ้นรนหาเลี้ยงลูกสาวเพียงคนเดียว เธอรู้สึกผิดที่ตัวเองทำให้ครอบครัวมีความสุขสมบูรณ์พร้อมไปไม่ได้ เธอเชื่อว่าอดีตเป็นสิ่งที่กลับไปแก้ไขไม่ได้ จึงเลือกที่จะก้าวไปข้างหน้ามากกกว่าจมอยู่กับเรื่องราวเก่า ๆ
ณัชพล รัตนมงคล รับบท เป้
เด็กหนุ่มวัยรุ่นเจ้าถิ่น นิสัยขี้ขโมย ไว้ใจไม่ได้ เอาตัวรอดเก่ง พัวพันกับยาเสพติด ทั้งเสพและเป็นหัวหน้าแก๊งค์ของวัยรุ่น เป็นคนที่เสียอนาคตเพราะซื้อยาจากฝนไปเสพ เป็นตัวแทนของกลุ่มวัยรุ่นผู้หลงผิดคิดลองยา และมีพื้นที่ยืนในสังคมได้อย่างสบาย โดยไม่ถูกจับเข้าตาราง
พงษ์นารถ วันศิริ รับบท เสี่ย
เสี่ยเจ้าพ่อประกอบธุรกิจสีเทา ฐานะดี ชอบเที่ยวสถานบันเทิงยามค่ำคืน ชอบซื้อบริการทางเพศ และบังคับให้ผู้หญิงเสพยา เพื่อบรรเทาความเครียดทางจิต พกอุปกรณ์เสพยาทุกครั้งที่ออกมาเที่ยวกลางคืน และพาผู้หญิงขายบริการมาร่วมเพศที่ห้องนอนเสมอ
แสงในม่านหมอก

ที่มา : สร้างจากเค้าโครงเรื่องจริงของลุงแก้ว บุตรชาติ ควาญช้างที่ได้มีโอกาสรับใช้เบื้องพระยุคลบาทในหลวงรัชกาลที่ 9
ผู้กำกับการแสดง สรัสวดี วงศ์สมเพ็ชร
ออกอากาศ 26 กันยายน พ.ศ. 2560 เวลา 20.30 - 21.10 น.
รายชื่อนักแสดง

ลลนา ก้องธรนินทร์ รับบท หมอพีท
หมอพีท สัตวแพทย์ไฟแรง ทำงานในสวนสัตว์ และได้รับหน้าที่ในการดูแลช้างพังบุษบา เป็นสาวมั่น เชื่อมั่นในตัวเองสูง ค่อนข้างดื้อรั้น แต่พอเจอเหตุการณ์ที่ไม่สามารถช่วยชีวิตพังบุษบาได้ เธอก็เปลี่ยนไป
รอง เค้ามูลคดี รับบท ลุงแก้ว
ลุงแก้ว อดีตควาญช้างประจำพระเศวตฯ เป็นคนแก่ซื่อ ๆ ใจดี รักสัตว์มาก โดยเฉพาะช้าง ติดนิสัยพูดจาโผงผาง เพราะเป็นคนต่างจังหวัด แต่สิ่งที่พูดล้วนแต่มีความจริงใจ เป็นคนสอนให้หมอพีท ได้เรียนรู้เรื่องช้าง แต่ตอนหลังหมอพีทกลับเป็นคนที่คอยเยียวยาคุณลุง และทำให้คุณลุงสู้อีกครั้ง
อนุสรณ์ มณีเทศ รับบท แทน
แทนเป็นพนักงานในสวนสัตว์ เป็นคนที่คอยดึงสติหมอพีทตลอด และเป็นคนที่พาลุงแก้วมารู้จักกับหมอพีท แทนมีความฝันอยากเป็นควาญช้าง และลุงแก้วก็ได้ฝึกแทนขึ้นมา
จุดสุดแสง

ที่มา : ด้วยแรงบันดาลใจจาก พระบาทสมเด็จพระปรมินทรมหาภูมิพลอดุลยเดชบรมนาถบพิตร ที่ทรงใช้กล้องถ่ายภาพ ไม่เพียงแค่ถ่ายทอดความสวยงาม แต่ยังทรงใช้ในการพัฒนาประเทศพลิกความแห้งแล้งให้กลายเป็นความสมบูรณ์ โดย มองปัญหา ด้วยปัญญาและหาทางออกให้แผ่นดิน
ผู้กำกับการแสดง ปวิตร ตรีเมฆ
ออกอากาศ 27 กันยายน พ.ศ. 2560  เวลา 20.30 - 21.10 น.
จุดสุดแสง > เรื่องย่อ

ฟิล์ม ผู้กำกับหนังตกอับ (ทำหนังเจ๊ง) ตกงานมาหลายเดือน ตอนนี้ต้องการรายได้ระหว่างเขียนบทหนังเรื่องใหม่ จึงรับจ้างไปอยู่บ้าน (ที่เขาว่า) ผีสิง เพราะเจ้าของขายบ้านไม่ได้ซะที จึงต้องการจ้างคนไปอยู่ บ้านหลังนี้คนเดียวเพื่อพิสูจน์ว่า “บ้านนี้ไม่มีเฮี้ยน” งานสบาย มีเวลาว่างเหลือเฟือ ฟิล์มไม่กลัวผีจึง ขออาสาทำงานนี้อย่างไม่ลังเล
ก่อนเริ่มงาน ฟิล์มกลับบ้านนอกไปเจอกล้องฟิล์มเก่าของ “พ่อ” และพบว่าในกล้องนั้น พ่อได้ถ่ายภาพ ค้างไว้ 18 รูปก่อนตาย ฟิล์มกับ “วิว” น้องสาวจอมยุ่งอยากรู้ว่า พ่อถ่ายอะไรเอาไว้ แต่ก็ยังไม่ทันได้เอาไปล้าง ฟิล์มเอากล้องไปถ่ายต่อที่พ่อถ่าย แล้วก็ได้เจอกับเรื่องประหลาด ว่าทุกครั้งที่เขากดชัตเตอร์ ความทรงจำในอดีตที่ลืมเลือนของเขากับพ่อจะผุดขึ้นมา 1 อย่างเสมอ
ในขณะที่ฟิล์มกำลังทำตามความฝันของตัวเองในบ้านสยองขวัญ ต้องเจออุปสรรคมากมาย แต่กำลังใจจากวิว (น้องสาว) กับความทรงจำระหว่างฟิล์มกับพ่อ จะช่วยให้เขาก้าวผ่านมันไปได้หรือไม่ การมองโลกของฟิล์มจะเปลี่ยนไปแค่ไหน จากการถ่ายรูปจากกล้องของพ่อผู้จากไป
รายชื่อนักแสดง

วรเวช ดานุวงศ์  รับบท ฟิล์ม
ผู้กำกับหนังหน้าใหม่ไฟแรงอายุสามสิบกว่า ๆ ได้ทำหนังเรื่องแรกในชีวิตกับค่ายเสี่ยจอย แต่หนังก็เจ็งไม่เป็นท่า แถมโดนชาวเน็ตด่ายับ กลายเป็นผู้กำกับหนังตกอับ แต่ยังไม่ยอมแพ้ชีวิตพลิกผัน ต้องมาเขียนบทหนังโรแมนติกในบ้านสยองขวัญ วันหนึ่งกลับบ้านได้มาเจอกล้องฟิล์มของพ่อที่ถ่ายค้างเอาไว้ก่อนตาย เขาเอากล้อง ของพ่อมาถ่ายต่อ และนั่นเป็นจุดเปลี่ยนที่ทำให้เขาเรียนรู้ และลุกขึ้นมาสู้อีกครั้งด้วยมุมมองใหม่
ภัชธร ธนวัฒน์ รับบท  วิว
น้องสาวของฟิล์ม เป็นเด็กสาวน่ารักวัย 22 ปี เรียนมหาวิทยาลัยปี 4 คณะวิทยาศาสตร์ในจังหวัดบ้านเกิด แต่อยากเป็นนักร้องเน็ตไอดอล ชอบร้องเพลงแม้เสียงจะเพี้ยน ฉลาด ร่าเริง ช่างเจรจา พูดมาก ชอบสอดรู้สอดเห็น เป็นคนมองโลกในแง่ดี ชอบเล่นกีฬา สนิทกับพี่ชายมาตั้งแต่เด็ก ๆ จนพี่ชายไปทำงานกรุงเทพ ก็ยังมองพี่เป็นไอดอล จนวันที่พี่ชายท้อใจทิ้งความฝัน วิวก็เป็นคนหนึ่งที่พยายามเชียร์อัพให้พี่ลุกขึ้นมา แม้จะไม่ค่อย ได้ผลก็ตาม
ชานน ริกุลสุรกาน รับบท เผือก
เพื่อนฟิล์ม อายุสามสิบกว่า ๆ สนิทกันมาตั้งแต่เรียน (ยาวตั้งแต่ประถม) รู้จักฟิล์มและวิวเป็นอย่างดี เป็นผู้กำกับและโปรดิวเซอร์หนังอิสระเหมือนฟิล์ม นิสัยร่าเริง พูดมาก (เกินไป) ขี้กลัวผีสุด ๆ ฉลาด ช่างสังเกต หูดี ราวกับมีหูทิพย์ (ชอบได้ยินอะไรที่ไม่น่าจะได้ยิน) แถมมีเนตรอินทรีย์ (ตาไวมาก)
จิราวัฒน์ วชิรศรัณย์ภัทร รับบท พ่อ
พ่อของฟิล์ม เป็นสัตวแพทย์อาวุสโส เป็นคนใจดี อารมณ์ดี อบอุ่น มีมนุษย์สัมพันธ์กับชาวบ้านและเพื่อนร่วมงานดี ชอบถ่ายรูป มีในหลวงรัชกาลที่ 9 เป็นต้นแบบในการทำงานและดำเนินชีวิต รักครอบครัว เพียงแต่มีปัญหาห่างเหินกับลูกชายบ้าง ส่วนหนึ่งเพราะความเป็นผู้ชายที่อาจแสดงความรักกันได้ไม่ชัดเจน ชอบถ่ายรูปอะไรแปลก ๆ ด้วยมุมมองโลกในแง่ดี มีอารมณ์ขัน ถ้าไม่เป็นสัตวแพทย์คงไปเป็นตากล้องแล้ว
ปวีณา ชารีฟสกุล รับบท แม่
ชื่อจริง "ดาริกา" เป็นครูวิชาภาษาอังกฤษอยู่ที่ต่างจังหวัด เป็นคนเจ้าระเบียบ มีวินัย อยู่บ้านกับลูกสาว (น้องสาวฟิล์ม) เป็นคนรักครอบครัว รักลูกและสามี แม้บางทีจะดุกับลูกและสามีไปบ้างก็ตาม ชอบทำกับข้าว ทำอาหาร ถ้าทำให้ลูกกินแล้วกินไม่หมดจะโกรธ จะงอน แต่โดยรวมก็เป็นแม่ที่รักลูกมาก ๆ
เกรียงศักดิ์ เหรียญทอง รับบท เสี่ยจอย
เป็นเจ้าของค่ายหนังดังที่ให้โอกาสฟิล์มมากำกับ แต่ฟิล์มก็ทำหนังเจ๊ง อายุประมาณ 50 กว่า ๆ บุคลิกโผงผาง พูดตรง ชัดเจน และเสียงดัง แต่ใจดี ชอบให้โอกาสคน แต่สุดท้ายก็ต้องสมเหตุสมผลกับสิ่งที่ต้องจ่ายไป
เทียนไม่สิ้นแสง

ที่มา : แรงบันดาลใจจากในหลวงรัชกาลที่ 9 เรื่อง การให้...ที่เปรียบดั่งแสงเทียนที่ไม่มีวันดับแสง ทหารหนุ่มที่ต้องเลือกระหว่างหน้าที่กับครอบครัวอันเป็นที่รัก
ผู้กำกับการแสดง กัลป์ หงษ์รัตนาภรณ์
ออกอากาศ 28 กันยายน พ.ศ. 2560 เวลา 20.30 - 21.10 น.
เทียนไม่สิ้นแสง > เรื่องย่อ

หนึ่งลาลับ มิอาจขับ หมื่นความดี...สิ้นสลาย
ปกป้อง และ ปกปัก สองพี่น้องเป็นทหารประจำหน่วยทำลายล้างวัตถุระเบิด (EOD) ทั้งคู่ยึดมั่น ศรัทธารับราชการเป็นทหารตามแบบอย่างพ่อ “ปราบ” นายทหารผู้ยึดมั่นในหน้าที่ ปกป้องเป็นมือหนึ่งของหน่วยเก็บกู้ระเบิด มี ปกปักน้องชายทำงานเป็นคู่หู แต่เมื่อเกิดเหตุ ปกปักเสียชีวิตระหว่างปฏิบัติหน้าที่ ทำให้ปกป้องเสียใจ ท้อใจจนจะเลิกทำงานเสี่ยงชีวิตด้วยเป็นห่วง ปราย ผู้เป็นแม่ ที่สูญเสียบุคคลที่รักในครอบครัวไปแล้วถึง 2 คน
ในช่วงเวลาที่ปกป้อง ท้อใจ และหน่วยงานก็ขาดกำลังสำคัญ ปรายกลับพลิกฟื้นความเข้มแข็ง เป็นฝ่ายให้กำลังใจปกป้อง เตือนให้นึกถึงหน้าที่สำคัญของตน ซึ่งไม่เพียงหน้าที่เป็นลูก หากแต่มีหน้าที่ทหาร หน้าที่คนไทยที่สำคัญยิ่ง ข่าวการเสียชีวิตของ ปกปัก ส่งเป็นแรงบันดาลใจ ให้กับ ส้มจี้ด สาวออฟฟิศ เมืองใหญ่ ที่มักท้อใจง่าย ๆ กับชีวิตแต่ละวัน จนวันหนึ่ง ส้มจี้ด ได้ดูข่าวทหารหน่วย EOD เสียชีวิตระหว่างปฏิบัติหน้าที่ ส้มจี้ด จึงเริ่มหวนคิดถึงการใช้ชีวิตของตน มองเห็นความสำคัญของการทำหน้าที่ของตนเองให้ดี ส้มจี้ด จึงเริ่มต้นลงมือทำสิ่งที่ตนทำได้ให้แต่ละวันมีคุณค่าต่อผู้อื่น หนึ่งความดี หนึ่งแสงเทียน หนึ่งหัวใจ...ส่งผ่านไปให้สว่างทั่วแดนดิน